
Vuoden Arvojohtaja 2026 ja Vuoden Arvoteko 2026 tunnustukset jaettiin
Tampere, 24.10.2026 — Value Summit 2026 -gaalassa, Tampereella Finlaysonin palatsissa palkittiin tänään vuoden merkittävimmät arvovaikuttajat. 
Vuoden Arvojohtaja 2026 ja Vuoden Arvoteko 2026 – tunnustukset nostavat esiin vapaaehtoisia auttamistekoja sekä sellaista johtajuutta, joka rakentaa terveempää, vastuullisempaa, inhimillisempää ja merkityksellisempää työelämää. Kahdessa kategoriassa semifinaalivaiheeseen etenivät yhdeksän johtajaa ja kahdeksan hyväntekeväisyys- ja auttamistekoa. Arvotekokategorian slogan on, että ”Kaveria ei jätetä” ja arvojohtajakategoriassa #Sydämellä johdettu”. 
Yleisöääniä annettiin yhteensä 2122 ääntä. Tunnustukset myöntää Value Summit- kampanja, jonka taustalla on Value Company Oy kumppaneineen.  Value Summit edistää arvoihin perustuvaa johtajuutta ja kestävää kasvua suomalaisessa työelämässä.

Vuoden Arvojohtaja 2026: [Sally Leskinen]
Sally Leskinen toimii hyvinvointialuejohtajana Etelä-Karjalan hyvinvointialueella. Leskinen on esimerkillinen arvojohtaja, jonka johtaminen rakentuu luottamuksen, kunnioituksen ja yhteisöllisyyden varaan. Hän tietää, että todellinen menestys syntyy arvopohjaisesta kulttuurista, jossa ihmiset voivat kasvaa ja loistaa omana itsenään. 
Leskisen tinkimättömän johdonmukainen ja samalla ihmislähtöinen johtamistapa edustaa esimerkillistä johtajuutta– niin toimialansa, organisaationsa kuin yhteiskunnankin tasolla ja haastavalla ja tärkeällä toimialalla.
Leskinen on arvojohtajuuden konkreettinen suunnannäyttäjä, joka muistuttaa, että hyvä johtaminen on vaatimista ja välittämistä sopivassa suhteessa, ja yhtäaikaisesti sekä ennen kaikkea toisten kohtaamista ja aitoa arvostamista – arvoista tinkimättä.
Vuoden Arvoteko 2026: [Asenne Ry]
Asenne Ry tekee konkreettista palvelutyötä pitkäjänteisesti, yhteisöllisyyden ja nuorten hyvinvoinnin puolesta. Toiminta on syntynyt puhtaasta halusta auttaa ja se myös näkyy käytännön toiminnassa ja asenteessa. 
Asenne tekee päivittäistä arkista työtä niiden eteen, jotka kamppailevat oman arvonsa kanssa ja he luovat mahdollisuuksia tilanteissa,  jotka useimmista voisivat näyttää mahdottomille.
Perustajien suhtautumistapa, jossa kenenkään menneisyys ei määritä nykyisyyttä ja jossa kukaan ei ole ongelma joka tulee ratkaista, puhuttelee äänestäjiä ja tuomaristoa. Kaikki me tarvitsemme välittämistä ja hyväksyntää.

Arvot näkyväksi – ja vaikuttavaksi
Value Summit on vuosittain järjestettävä tapahtuma, joka kokoaa yhteen arvojohtamisen edelläkävijät, organisaatiokehittäjät ja vastuullisen liiketoiminnan rakentajat. Kampanja haastaa johtajat viemään arvot sanoista teoiksi.
”Arvot eivät ole vain kauniita sanoja seinällä – ne ovat kompassi, joka ohjaa sekä ihmisiä että organisaatioita kestävään suuntaan. Haluamme nostaa esiin niitä, jotka elävät todeksi arvojaan joka päivä”, sanoo Leea Kantelus, Value Summitin perustaja ja Value Company Oy:n toimitusjohtaja.

Taustaa: Value Summit
Value Summit on vuosittain järjestettävä arvojohtamisen ja vastuullisen kasvun kampanja, jossa kuka vaan voi ilmiantaa ehdokkaita arvoteko-ja arvojohtajakategorioihin. Kampanja päättyy arvogaalaan, jossa palkitaan Vuoden Arvojohtaja ja Vuoden Arvoteko. Arvogaala kokoaa yhteen johtajat, asiantuntijat ja vaikuttajat, jotka haluavat tehdä arvoista näkyviä ja vaikuttavia sekä rakentaa parempaa tulevaisuutta – yhdessä. www.valuesummit.fi


